smcproject/ml-wiki-sentences huggingface dataset:
ഗുരുവായൂരിലെ വിഗ്രഹത്തിന്റെ തനിപ്പകർപ്പായ, ഏകദേശം നാലടി ഉയരം വരുന്ന വിഗ്രഹം, കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
അതേ സമയം, ഗുരുവായൂരപ്പൻ തന്നെയാണെങ്കിലും കംസവധം കഴിഞ്ഞ് രൗദ്രഭാവത്തിൽ നിൽക്കുന്ന കൃഷ്ണഭഗവാനാണ് പ്രതിഷ്ഠ എന്നും സങ്കല്പമുള്ളതിനാൽ ഇവിടെ ഉത്സവത്തിന് ആനകളെ ഉപയോഗിയ്ക്കാറില്ല.
ഗരുഡവാഹനത്തിലാണ് എഴുന്നള്ളത്ത്.
ഗുരുവായൂരിലേതുപോലെ ഇവിടെയും വടക്കുഭാഗത്ത് അതിവിശാലമായ ക്ഷേത്രക്കുളമുണ്ട്.
ക്ഷേത്രത്തിൽ ഉപദേവതകളായി ശിവൻ, ഗണപതി, അയ്യപ്പൻ, കണ്ടങ്കുളങ്ങര ഭഗവതി, ഹനുമാൻ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
മേടമാസത്തിൽ തിരുവോണം നാളിൽ ആറാട്ടായി പത്തുദിവസത്തെ ഉത്സവമാണ് ഈ ക്ഷേത്രത്തിലുള്ളത്.
ഈ പത്തുദിവസങ്ങളും വിശേഷാൽ ചടങ്ങുകളോടെ ആചരിച്ചുവരുന്നു.
അഷ്ടമിരോഹിണി, ഗുരുവായൂർ ഏകാദശി, മണ്ഡലകാലത്തെ കളമെഴുത്തും പാട്ടും എന്നിവയും ക്ഷേത്രത്തിലെ ആണ്ടുവിശേഷങ്ങളാണ്.
നിത്യേന അഞ്ചുപൂജകളും മൂന്നുശീവേലികളുമുള്ള ഈ ക്ഷേത്രത്തിലെ തന്ത്രിയും പുഴക്കര ചേന്നാസ് നമ്പൂതിരിപ്പാടാണ്.
ചേരാനല്ലൂർ കർത്താക്കന്മാരുടെ കുടുംബക്ഷേത്രമായ ഈ ക്ഷേത്രം, പക്ഷേ ഇപ്പോൾ കൊച്ചിൻ ദേവസ്വം ബോർഡിന്റെ കീഴിലാണ്.
കേരളത്തിന് പുറത്തുള്ള ഗുരുവായൂരപ്പസന്നിധികൾ
മലയാളിഹിന്ദുക്കൾ കേരളത്തിനും ഭാരതത്തിനും പുറത്തേയ്ക്ക് വ്യാപകമായി കുടിയേറിപ്പാർത്തപ്പോൾ തങ്ങളുടെ ഇഷ്ടദേവതകളായ ഗുരുവായൂരപ്പനെയും അയ്യപ്പനെയും അവർ കൂടെ കൊണ്ടുവന്നു.
ഇന്ന് ലോകത്തിന്റെ വിവിധ ഭാഗങ്ങളിൽ ഗുരുവായൂരപ്പ-അയ്യപ്പ സന്നിധികൾ കാണാം.
ഇവയെല്ലാം പണികഴിപ്പിച്ചത് തദ്ദേശത്തെ മലയാളിസംഘടനകളാണ്.
ഈ ക്ഷേത്രങ്ങൾ മുഴുവൻ ഉണ്ടാകുന്നത് വെറും 50 വർഷത്തിൽ കുറഞ്ഞ കാലയളവിലാണെങ്കിലും വളരെ ചുരുങ്ങിയ കാലം കൊണ്ടുതന്നെ ഇവ മലയാളികൾക്കൊപ്പം തദ്ദേശീയരുടെയും ശ്രദ്ധയാകർഷിച്ചുകഴിഞ്ഞിട്ടുണ്ട്.
ഇവയിലെ ഗുരുവായൂരപ്പസന്നിധികളെല്ലാം ഗുരുവായൂർ ക്ഷേത്രത്തിലെ പൂജാവിധികൾ തന്നെ പിന്തുടരുന്നവയാണ് എന്നത് ഏറെ ശ്രദ്ധേയമാണ്.
ഡെൽഹി , മുംബൈ , ചെന്നൈ , ബെംഗളൂരു , ഹൈദരാബാദ് , കൊൽക്കത്ത , അഹമ്മദാബാദ് , ലണ്ടൻ , ന്യൂയോർക്ക് ,ഹൂസ്റ്റൺ ,ഡാലസ്‌ , ദുബായ് തുടങ്ങി  നിരവധി നഗരങ്ങളിൽ ഗുരുവായൂരപ്പക്ഷേത്രങ്ങൾ കാണാം.
ഇവയെല്ലാം ശക്തമായ ദേവചൈതന്യം വിളയുന്ന സന്നിധികളാണ്.
ഗുരുവായൂർ ക്ഷേത്രത്തിന്റെ ഉത്തരദിക്കിൽ (വടക്കുഭാഗത്ത്) സ്ഥിതിചെയ്യുന്നതുകൊണ്ടാണ് ഈ ക്ഷേത്രം ഈ പേരിൽ അറിയപ്പെടുന്നത്.
ഡൽഹി മലയാളികളുടെ പ്രധാന ആരാധനാകേന്ദ്രങ്ങളിലൊന്നായ ഈ ക്ഷേത്രം 1989-ലാണ് നിലവിൽ വന്നത്.
ഗുരുവായൂർ ക്ഷേത്രത്തിന്റെ അതേ മാതൃകയിൽ പണികഴിപ്പിച്ചതും ഗുരുവായൂരിലെ അതേ പൂജാവിധികൾ പിന്തുടരുന്നതുമായ ഈ ക്ഷേത്രത്തിൽ, പക്ഷേ ഭഗവാൻ പടിഞ്ഞാറോട്ടാണ് ദർശനം നൽകുന്നത് എന്നത് ശ്രദ്ധേയമാണ്.
ക്ഷേത്രത്തിൽ ഉപദേവതകളായി ഗണപതി, ശിവൻ, അയ്യപ്പൻ, ചോറ്റാനിക്കര അമ്മ, നാഗദൈവങ്ങൾ എന്നിവർക്കും സന്നിധികളുണ്ട്.
ഇടവമാസത്തിലാണ് ക്ഷേത്രത്തിലെ കൊടിയേറ്റുത്സവം നടക്കുന്നത്.
എട്ടുദിവസം നീണ്ടുനിൽക്കുന്ന ഉത്സവം, വിശേഷാൽ ചടങ്ങുകളോടെ നടത്തിപ്പോരുന്നു.
കൂടാതെ അഷ്ടമിരോഹിണി, ഗുരുവായൂർ ഏകാദശി, ചോറ്റാനിക്കര മകം, ശിവരാത്രി, വിനായക ചതുർത്ഥി എന്നിവയും പ്രധാന ആണ്ടുവിശേഷങ്ങളാണ്.
ആർഷ ധർമ്മ പരിഷദ് എന്നു പേരുള്ള ഒരു സംഘടനയാണ് ഈ ക്ഷേത്രം നടത്തിപ്പോരുന്നത്.
ചെന്നൈ മഹാലിംഗപുരം അയ്യപ്പൻ-ഗുരുവായൂരപ്പൻ ക്ഷേത്രം
തമിഴ്നാടിന്റെ തലസ്ഥാനമായ ചെന്നൈ നഗരത്തിന്റെ തിരക്കേറിയ പ്രാന്തപ്രദേശമായ നുങ്കമ്പാക്കത്തിനടുത്ത് മഹാലിംഗപുരത്ത് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് അയ്യപ്പൻ-ഗുരുവായൂരപ്പൻ ക്ഷേത്രം.
കേരളത്തിനുപുറത്ത് ആദ്യമായി പണികഴിപ്പിയ്ക്കപ്പെട്ട കേരളീയക്ഷേത്രമാണിത്.
ചെന്നൈ മലയാളികളുടെ പ്രധാന ആരാധനാകേന്ദ്രമായ ഈ ക്ഷേത്രം 1974-ലാണ് നിലവിൽ വന്നത്.
എല്ലാ വർഷവും ശബരിമല ദർശനം നടത്തിപ്പോന്നിരുന്ന ചില മലയാളികൾക്ക് മാലയിടാനും കെട്ടുനിറയ്ക്കാനും സൗകര്യമൊരുക്കുക എന്ന ലക്ഷ്യമായിരുന്നു ഈ ക്ഷേത്രത്തിന്റെ ഉദ്ഭവത്തിന് കാരണം.
കേരളീയ വാസ്തുകലയുടെ കുലപതിയായിരുന്ന കാണിപ്പയ്യൂർ ശങ്കരൻ നമ്പൂതിരിപ്പാട് തയ്യാറാക്കിയ രൂപകല്പനയനുസരിച്ചാണ് ക്ഷേത്രം പണിതത്.
ആദ്യം അയ്യപ്പക്ഷേത്രം മാത്രമുണ്ടായിരുന്ന ഇവിടെ 1989-ലാണ് ഗുരുവായൂരപ്പനെ പ്രതിഷ്ഠിച്ചത്.
ഇപ്പോൾ ഇരുമൂർത്തികൾക്കും തുല്യപ്രാധാന്യമുണ്ട്.
പ്രധാനമൂർത്തികളായ അയ്യപ്പനും ഗുരുവായൂരപ്പനും ഒരേ മതിലകത്ത് പ്രത്യേകം ശ്രീകോവിലുകളിൽ കിഴക്കോട്ട് ദർശനമായി കുടികൊള്ളുന്നു.
ഇരുവരുടെ നടകളിലേയ്ക്കും പ്രത്യേകം പ്രവേശനകവാടങ്ങളുണ്ട്.
ക്ഷേത്രത്തിൽ ഉപദേവതകളായി ഗണപതി, ശിവൻ, സുബ്രഹ്മണ്യൻ, ഹനുമാൻ, മാളികപ്പുറത്തമ്മ , നവഗ്രഹങ്ങൾ , നാഗദൈവങ്ങൾ, ഗരുഡൻ എന്നിവർക്കും പ്രതിഷ്ഠകളുണ്ട്.
ധനുമാസത്തിൽ അയ്യപ്പന്റെയും ഇടവമാസത്തിൽ ഗുരുവായൂരപ്പന്റെയും നടകളിൽ നടക്കുന്ന കൊടിയേറ്റുത്സവങ്ങളാണ് ക്ഷേത്രത്തിലെ പ്രധാന ആഘോഷങ്ങൾ.
ഇവകൂടാതെ മണ്ഡലകാലം, ഗുരുവായൂർ ഏകാദശി, പങ്കുനി ഉത്രം, അഷ്ടമിരോഹിണി, വിഷു, തിരുവോണം, ശിവരാത്രി, തൈപ്പൂയം, വിനായക ചതുർത്ഥി, നവരാത്രി, ആയില്യപൂജ എന്നിവയും വിശേഷദിവസങ്ങളാണ്.
മണ്ഡലകാലത്ത് ശബരിമല തീർത്ഥാടകർ ധാരാളമായി ദർശനം നടത്തുന്ന ക്ഷേത്രമാണിത്.
അവർക്ക് മാലയിടാനും കെട്ടുനിറയ്ക്കാനും വലിയ സൗകര്യങ്ങൾ ക്ഷേത്രത്തിലുണ്ടാകാറുണ്ട്.
മഹാലിംഗപുരം അയ്യപ്പഭക്തസഭ എന്ന സംഘടനയാണ് ക്ഷേത്രഭരണം നടത്തുന്നത്.
മുംബൈ കൊച്ചുഗുരുവായൂരപ്പൻ ക്ഷേത്രം
ഭാരതത്തിന്റെ വാണിജ്യതലസ്ഥാനമായ മുംബൈ നഗരത്തിന്റെ പ്രാന്തപ്രദേശമായ മട്ടുംഗ ദേശത്ത് സ്ഥിതിചെയ്യുന്ന ഒരു ക്ഷേത്രമാണ് ശ്രീ കൊച്ചുഗുരുവായൂരപ്പൻ ക്ഷേത്രം.
ബെംഗളൂരു നെട്ടിഗേരെ ഗുരുവായൂരപ്പൻ ക്ഷേത്രം കുറിപ്പുകൾ അവലംബം
ത്രീ കിംഗ്‌സ് ഇംഗ്ലീഷ് വിലാസം https://ml.wikipedia.org/wiki/Three_Kings
വി.കെ. പ്രകാശ് സംവിധാനം നിർവഹിച്ച് ഇന്ദ്രജിത്ത് , ജയസൂര്യ , കുഞ്ചാക്കോ ബോബൻ എന്നിവർ പ്രധാന കഥാപാത്രങ്ങളെ അവതരിപ്പിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് ത്രീ കിംഗ്സ് .
കെ.എൻ.എം. ഫിലിംസിന്റെ ബാനറിലാണ് ചിത്രം പുറത്തിറങ്ങിയത്.
ഒരു രാജകുടുംബത്തിലെ രാജകുമാരൻമാരായ മൂന്ന് അകന്ന സഹോദരങ്ങൾ ഒരു നിധി തേടിയുള്ള യാത്ര ആരംഭിച്ചു.
എന്നിരുന്നാലും, ഒരു നിഗൂഢമായ വെളിപ്പെടുത്തൽ അവർ തമ്മിലുള്ള എല്ലാ സംഘർഷങ്ങളും പരിഹരിക്കുന്നു.
അഭിനേതാക്കൾ ഇന്ദ്രജിത്ത് - Bhaskaran Unni Raja “Bhaskar” aka “Bhasi” കുഞ്ചാക്കോ ബോബൻ - Raman Unni Raja “Ram” ജയസൂര്യ - Shankaran Unni Raja “Shankar” aka “Shanku” സന്ധ്യ - Manju, Bhaskar’s Girlfriend ആൻ അഗസ്റ്റിൻ - Ranju, Ram’s Girlfriend സംവൃത സുനിൽ - Anju, Shankar’s Girlfriend ജഗതി ശ്രീകുമാർ - അശോക് സുരാജ് വെഞ്ഞാറമൂട് സലിം കുമാർ ശ്രീജിത്ത് രവി ബാലചന്ദ്രൻ ചുള്ളിക്കാട് ലിഷോയ് വി.പി. രാമചന്ദ്രൻ കുഞ്ചൻ വിജു കൊടുങ്ങല്ലൂർ ശശി കലിംഗ വിജയ് ബാബു കെ.പി. അനിൽ അംബിക മോഹൻ ഗീതാ നായർ ഓമന ഔസേപ്പച്ചൻ അവലംബം പുറത്തേക്കുള്ള കണ്ണികൾ ത്രീ കിംഗ്‌സ് ഇന്റർനെറ്റ് മൂവി ഡാറ്റാബേസിൽ
ഹങ്ഗാക്കു ഗോസെൻ ഹങ്ഗാക്കു ഗോസെൻ, സുകിയോക യോഷിറ്റോഷി തയ്യാറാക്കിയ വുഡ്ബ്ലോക്ക് പ്രിന്റ്, c. 1885
ചരിത്രത്തിൽ വളരെയധികം അറിയപ്പെടുന്ന ചുരുക്കം ചില ജാപ്പാനീസ് സ്ത്രീപോരാളികളിൽ ഒരാളായിരുന്നു ഹങ്ഗാക്കു ഗോസെൻ.
ഒന്ന-മുഷ എന്നാണ് ഈ സ്ത്രീപോരാളികൾ ജപ്പാനിൽ അറിയപ്പെട്ടിരുന്നത്.
1201-ൽ കമകുറ ഷോഗുനേറ്റിനെതിരായ കെന്നിൻ കലാപത്തിൽ അവർ ഒരു പ്രധാന പങ്ക് വഹിച്ചു.
ഹെയൻ കാലഘട്ടത്തിന്റെ അവസാനത്തിലും കമകുറ കാലഘട്ടത്തിന്റെ തുടക്കത്തിലുമാണ് അവർ ജീവിച്ചിരുന്നത്.
യോദ്ധാവായിരുന്ന ജോ സുകെകുനിയായിരുന്നു അവരുടെ അച്ഛൻ.
ജോ സുകെനാഗ, ജോ നഗാമോച്ചി എന്നിവരായിരുന്നു സഹോരങ്ങൾ.
ജീവിതകാലഘട്ടവും പിടിക്കപ്പെടലും
തൈറ കുലത്തിലെ അംഗമായിരുന്ന ഹങ്ഗാക്കു ഗോസെൻ കുടുംബത്തോടൊപ്പം എച്ചിഗോയിലാണ് താമസിച്ചിരുന്നു.
ഹങ്ഗാക്കു ഇറ്റസാക്കി എന്നും അവർ അറിയപ്പെടുന്നു.
1201 ലെ കെന്നിൻ കലാപത്തിൽ അമ്മാവൻ ജോ നാഗമോച്ചിയോടും ബന്ധുവായ ജോ സുകെമോറിയോടുമൊപ്പം ചേർന്ന് ടോറിസാക്ക കൊട്ടാരത്തിലെ പ്രതിരോധ പ്രവർത്തനങ്ങളിൽ വലിയ പങ്കുവഹിച്ചു.
കമകുറ ഷോഗുനേറ്റിനോട് വിശ്വസ്തത പുലർത്തിയിരുന്ന സസാക്കി മോറിറ്റ്സുനയുടെ ബകുഫു സൈന്യത്തിനെതിരെ സുകെമോറിയോടുമൊപ്പം നയിച്ച മൂന്ന് മാസം നീണ്ടുനിന്ന പ്രതിരോധ യുദ്ധത്തിൽ അവർ ഉന്നതമായ നേതൃത്വഗുണവും ധീരതയുമാണ് പ്രകടിപ്പിച്ചത്.
ഒരു പുരുഷനെപ്പോലെ വസ്ത്രം ധരിച്ച് കോട്ട ഗോപുരത്തിൽ നിൽക്കുകയും അവരെ ആക്രമിക്കാൻ വന്ന എല്ലാവരെയും അമ്പുകൾകൊണ്ട് നെഞ്ചിലോ തലയിലോ തുളച്ചുകയറത്തക്കവിധം എയ്തു വീഴ്ത്തുകയാണ്  അവർ ചെയ്തത്.
എന്നാൽ ഹങ്ഗാക്കു ഗോസെൻ നേതൃത്വം കൊടുത്ത സൈന്യത്തിന്റെ പ്രതിരോധം ഒടുവിൽ തകരുകയാണ് ചെയ്തത്.
തുടയിൽ അമ്പു തുളച്ചുകയറി പരിക്കേറ്റതിനുശേഷം മാത്രമാണ് ഹങ്ഗാക്കു പോരാട്ടം അവസാനിപ്പിച്ചത്.
അവളെ പിടികൂടുകയും തുടർന്ന് ഷോഗൺ മിനാമോട്ടോ യോറിയ്ക്കു മുന്നിൽ ഒരു യുദ്ധത്തടവുകാരിയായി ഹാജരാക്കുകയും ചെയ്തു.
അവളുടെ സൗന്ദര്യത്തിലും പ്രശസ്തിയിലും മതിപ്പുതോന്നിയ അദ്ദേഹം അവരെ വിശേഷിപ്പിച്ചത്  "ഒരു പുരുഷനെപ്പോലെ നിർഭയയും പൂവിനെപ്പോലെ സൗന്ദര്യമുള്ളവളും" എന്നാണ്.
തന്റെ അനുചരനായ അസാരി യോഷിറ്റോയുമായി ഹങ്ഗാക്കുവിനെ വിവാഹം കഴിപ്പിക്കാനുള്ള ഷോഗന്റെ ഉത്തരവുമൂലം ലേഡി ഹങ്ഗാക്കുവിനെ ആചാരപരമായ ആത്മഹുതി ചെയ്യുന്നതിൽ നിന്നും വിലക്കി.
തുടർന്ന് ഹങ്ഗാക്കുവിന് ഒരു മകനുണ്ടായതായി പറയപ്പെടുന്നു.
എന്നാൽ അവരുടെ ശിഷ്ടകാലത്തെക്കുറിച്ച് വളരെ കുറച്ച് രേഖകളേ ലഭ്യമായുള്ളൂ.
എച്ചിഗോ പ്രവിശ്യയിലെ (ഇന്നത്തെ നിഗാറ്റ പ്രിഫെക്ചർ) തൈറ കുലത്തിന്റെ സഖ്യകക്ഷികളായ യോദ്ധാക്കളായിരുന്നു ഹങ്ഗാക്കുവിന്റെ കുടുംബം.
ജെൻപെയ് യുദ്ധങ്ങളിൽ പരാജയപ്പെട്ടതോടെ അവരുടെ സ്വാധീനശക്തി തീർത്തും നഷ്ടമായി.
1201-ൽ, തന്റെ അനന്തരവൻ ജോ സുകെമോറിയുമായി ചേർന്ന് അവർ ഒരു സൈന്യം രൂപീകരിക്കുകയും കമകുറ ഷോഗുനേറ്റിനെ അട്ടിമറിക്കാനുള്ള സുകെമോട്ടോയുടെ ശ്രമത്തിൽ (കെന്നിൻ കലാപം) പങ്കുചേരുകയും ചെയ്തു.
തോസകയാമയിലെ ഒരു കോട്ടയിൽ ഹങ്ഗാക്കുവും സുകെനാഗയും സസാക്കി മോറിറ്റ്സുനയുടെ ആക്രമങ്ങളെ പ്രതിരോധിച്ചു.
ഹോജോ കുലത്തോട് കൂറുപുലർത്തുന്ന 10,000 പേരുടെ സൈന്യത്തിനെതിരെയാണ് 3,000 സൈനികരോടൊപ്പം ഹങ്ഗാക്കു യുദ്ധം ചെയ്തത്.
എന്നാൽ ഒടുവിൽ അവർ ഒരു അമ്പുകൊണ്ട് പരിക്കേൽക്കുകയും തുടർന്ന് പിടിക്കപ്പെടുകയും ചെയ്തു.
അതോടെ അവരുടെ സൈന്യത്തിന്റെ പ്രതിരോധമാകെ തകർന്ന്.
തുടർന്ന് അവരെ കമകുറയിലേക്ക് കൊണ്ടുപോയി.
ഷോഗൺ മിനാമോട്ടോ നോ യോറിയ്ക്കു മുന്നിൽ അവരെ ഹാജരാക്കിയപ്പോളാണ് കൈ-ജെഞ്ചി വംശത്തിലെ ഒരു യോദ്ധാവായ അസാരി യോഷിറ്റോയെ അവർ കണ്ടുമുട്ടുന്നത്.
തുടർന്ന് അവരെ വിവാഹം കഴിക്കാൻ ഷോഗണിന്റെ അനുമതി ലഭിക്കുകയും ചെയ്തു.
വിവാഹശേഷം അവർ കൈ എന്ന സ്ഥലത്താണ് താമസിച്ചിരുന്നത്.
അവിടെ അവർക്ക് ഒരു മകളുണ്ടായതായി പറയപ്പെടുന്നുണ്ട്.
അസുമാ കഗാമി എന്ന ഗ്രന്ഥത്തിൽ ഹങ്ഗാക്കു പരാമർശിക്കപ്പെടുന്നുണ്ട്.
ഹങ്ഗാക്കു "ഒരു പുരുഷനെപ്പോലെ നിർഭയയും പൂവിനെപ്പോലെ സൗന്ദര്യമുള്ളവളും" ആയിരുന്നുവെന്നും യുദ്ധത്തിൽ അവർ നാഗിനാറ്റ എന്ന ആയുധം ഉപയോഗിച്ചിരുന്നതായും പറയപ്പെടുന്നു.
യോദ്ധാക്കളായ സ്ത്രീകളുടെ അച്ചടിച്ച ചിത്രപരമ്പരകൾ നിർമ്മിച്ച കുനിയോഷി ഉൾപ്പെടെ നിരവധി കഥാകൃത്തുക്കളും അച്ചടി നിർമ്മാതാക്കളും അവരുടെ കൃതികളിൽ ഹങ്ഗാക്കുവിനെ ചിത്രീകരിച്ചിട്ടുണ്ട്.
ഈ ചിത്രപരമ്പരയിൽ ടോമോയ ഗോസെൻ, ഷിസുക ഗോസെൻ, ഹോജോ മസാകോ തുടങ്ങിയ ചരിത്രത്തിലും സാഹിത്യത്തിലും പ്രശസ്തരായ വ്യക്തികളും ഉൾപ്പെടുന്നു.
അവലംബം 1 2 3 ↑ ↑ {{ cite journal }} : Cite journal requires | journal= ( help ) CS1 maint: numeric names: authors list ( link ) ↑ ↑ ↑ ↑ ↑ ↑ ↑ Archived സെപ്റ്റംബർ 12, 2005 at the Wayback Machine
മിനിഷ ലാംബ ഇംഗ്ലീഷ് വിലാസം https://ml.wikipedia.org/wiki/Minissha_Lamba
ബോളിവുഡ് ചലച്ചിത്ര രംഗത്തെ ഒരു അഭിനേത്രിയാണ് മിനിഷ ലാംബ (ജനനം: ജനുവരി 18, 1985 - ന്യൂ ഡെൽഹി ) .
ആദ്യ കാലത്ത് ഒരു പത്രപ്രവർത്തകയാവാനുള്ള മോഹമുണ്ടായിരുന്ന മിനിഷ, തന്റെ ബിരുദ വിദ്യാഭ്യാസ കാലത്ത് തന്നെ മോഡലിംഗിൽ എത്തുകയും പിന്നീട് ഇന്ത്യയിലെ തന്നെ ഒരു മികച്ച മോഡൽ ആവുകയും ചെയ്തു.
ആദ്യ കാലത്ത് ധാരാളം ടെലിവിഷൻ പരസ്യ ചിത്രങ്ങളിൽ മിനിഷ പ്രത്യക്ഷപ്പെട്ടിരുന്നു.
2004ൽ ഡെൽഹിയിൽ വിദ്യാഭ്യാസം പൂർത്തീകരിച്ചു.
2005 ൽ ആദ്യ ചിത്രത്തിൽ അഭിനയിച്ചു.
2008 ൽ അഭിനയിച്ച ബചന ഏ ഹസീനോ എന്ന ചിത്രത്തിലെ അഭിനയം മിനിഷയെ ശ്രദ്ധേയയാക്കി.
ഇതിൽ ബിപാഷ ബസു , ദീപിക പദുകോൺ , രൺബീർ കപൂർ എന്നിവർ കൂടെ അഭിനയിച്ചു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Minissha Lamba Full Filmography Archived 2008-12-22 at the Wayback Machine
സുബ്രഹ്മണ്യൻ ഇംഗ്ലീഷ് വിലാസം https://ml.wikipedia.org/wiki/Murugan
ഹൈന്ദവവിശ്വാസപ്രകാരം പരമശിവന്റേയും പാർവ്വതി ദേവിയുടേയും പുത്രനാണ് സുബ്രഹ്മണ്യൻ .
കാർത്തികേയൻ , മുരുകൻ , കുമാരൻ, സ്കന്ദൻ, ഷണ്മുഖൻ, വേലായുധൻ, ആണ്ടവൻ, ശരവണൻ എന്നീ പേരുകളിലും സുബ്രഹ്മണ്യ സ്വാമി അറിയപ്പെടാറുണ്ട്.
കൗമാര മതത്തിലെ പ്രധാന ആരാധനാ മൂർത്തിയാണ് പരമാത്മാവായ സുബ്രഹ്മണ്യൻ.
പ്രാചീന സിദ്ധ വൈദ്യന്മാരുടെ ആരാധനാമൂർത്തിയും മുരുകൻ ആണെന്ന് കരുതപ്പെടുന്നു. 'സ്കന്ദ ബോധിസത്വൻ' എന്ന പേരിൽ ബൗദ്ധർ മുരുകനെ ആരാധിക്കാറുണ്ട്.
തമിഴ് കടവുൾ (തമിഴരുടെ ദൈവം) എന്നൊരു വിശേഷണവും സുബ്രഹ്മണ്യന് ഉണ്ട്.
വിശ്വാസികൾ പരബ്രഹ്മസ്വരൂപനായ സുബ്രഹ്മണ്യനെ അറിവിന്റെ മൂർത്തി എന്ന അർത്ഥത്തിൽ "ജ്ഞാനപ്പഴം" എന്ന് വിശേഷിപ്പിക്കാറുണ്ട്.
ഭാരതീയ ജ്യോതിഷം രചിച്ചത് സുബ്രമണ്യനാണെന്ന് വിശ്വസിക്കപ്പെടുന്നു.
മയിലാണ് വാഹനം , കൊടിയടയാളം കോഴി .
വേൽ ആയുധവും .
പഴന്തമിഴ് കാവ്യങ്ങളിൽ പറയുന്ന ചേയോൻ മുരുകനാണെന്ന് കരുതപ്പെടുന്നു.
വള്ളിദേവിയും ദേവസേനയുമാണ് പത്നിമാർ.
സ്കന്ദപുരാണത്തിൽ മുരുകനെ പ്രധാന ദേവതയായി ചിത്രീകരിച്ചിരിക്കുന്നു.
തമിഴ് ജനത വസിക്കുന്ന ലോകത്തിന്റെ വിവിധ ഭാഗങ്ങളിലെല്ലാം സുബ്രഹ്മണ്യ ക്ഷേത്രങ്ങൾ  കാണാൻ സാധിക്കും.
അമേരിക്കൻ ഐക്യനാടുകൾ, കാനഡ, യുകെ, യൂറോപ്പ്, ഓസ്ട്രേലിയ, ശ്രീലങ്ക , മൗറീഷ്യസ് , ഇന്തോനേഷ്യ , മലേഷ്യ , സിംഗപ്പൂർ , ദക്ഷിണാഫ്രിക്ക , റീയൂണിയൻ ദ്വീപുകൾ എന്നിവിടങ്ങളിലെല്ലാം മുരുക ക്ഷേത്രങ്ങൾ സ്ഥിതിചെയ്യുന്നുണ്ട്.
തമിഴ്നാട്ടിലും മുരുകന്റെ പ്രശസ്തമായ ധാരാളം കോവിലുകൾ ഉണ്ട്.
പഴനി ദണ്ഡായുധപാണി ക്ഷേത്രമാണ് ഇക്കൂട്ടത്തിൽ ഏറ്റവും പ്രസിദ്ധം.
ദക്ഷിണേന്ത്യ കൂടാതെ ഇന്ത്യയുടെ മറ്റു ഭാഗങ്ങളിലും ശിവ കുടുംബത്തോടൊപ്പം മുരുകനെ ആരാധിക്കുന്നു.
മറ്റു നാമങ്ങൾ സ്കന്ദൻ ഗുഹൻ ഷണ്മുഖൻ വേലൻ വേലായുധൻ കാർത്തികേയൻ ആറുമുഖൻ കുമരൻ മയൂരവാഹനൻ സുബ്രഹ്മണ്യൻ മുരുകൻ ശരവണൻ വടിവേലൻ വള്ളിമണാളൻ ബാഹുലേയൻ തൈപ്പൂയം മലേഷ്യയിലെ ബാതു ഗുഹാക്ഷേത്രത്തിലെ തൈപൂയ മഹോത്സവം
മകരമാസത്തിലെ പൂയം.
സുബ്രഹ്മണ്യൻ ജനിച്ച നാളായി കരുതപെടുന്നു.
ഈ ദിവസങ്ങളിൽ സുബ്രഹ്മണ്യ ക്ഷേത്രത്തിൽ കാവടിയാട്ടവും ആഘോഷങ്ങളും നടത്താറുണ്ട്‌ .
ഓം ശരവണ ഭവായ നമഃ ധ്യാനശ്ലോകം
സ്ഫുരൻമകുടപത്ര കുണ്ഡല വിഭൂഷിതം ചമ്പക- സ്രജാകലിതകന്ധരം കരയുഗീന ശക്തിം പവിം ദധാനമഥവാ കടീകലിതവാമഹസ്തേഷ്ടദം ഗുഹം ഘുസൃണഭാസുരം സമരതു പീതവാസോവസം .
അർത്ഥം:- ശോഭിച്ചിരിക്കുന്ന മകുടങ്ങളെകൊണ്ടും പത്രകുണ്ഡലങളെകൊണ്ടും ഭൂഷിതനും, ചമ്പകമാലകൊണ്ട് അലങ്കരിക്കപെട്ടിരിക്കുന്ന കഴുത്തോടുകൂടിയവനും രണ്ടു കൈകളെകൊണ്ട്  വേലും വജ്രവും ധരിക്കുന്നവനും സിന്ദൂരവർണം പോലെ ശോഭിക്കുന്നവനും മഞ്ഞപ്പട്ടുടുത്തവനുമായ സുബ്രഹ്മണ്യനെ ധ്യാനിക്കുന്നു സ്കന്ദപുരാണം
പുരാണങ്ങളിൽ വലിപ്പം കൊണ്ട് എറ്റവും വലുതാണ് സ്കന്ദപുരാണം.
ഇതിൽ മുരുകന്റെ മാഹാത്മ്യങ്ങൾ ആണ് വർണ്ണിച്ചിരിക്കുന്നത്.
80000 ൽ പരം ശ്ലൊകങ്ങൾ ആണ് സ്കന്ദപുരാണത്തിലുള്ളത്.
ഇതിൽ മുരുകനെ ഈശ്വരനായി അവതരിപ്പിച്ചിരിക്കുന്നു.
സ്കന്ദപുരാണം മുരുകനെ പരമാത്മാവായി കണക്കാക്കുന്നു.
കേദാരഘണ്ഡം, തുടങ്ങി പലഘണ്ഡങ്ങളായി ഭാരതത്തിലെ വിവിധ തീർത്ഥസ്ഥാനങ്ങളെക്കുറിച്ചും നദികളെക്കുറിച്ചും എല്ലാം ഇതിൽ പരാമർശിക്കപ്പെട്ടിരിക്കുന്നു.
സ്കന്ദന്റെ കഥയും പലപ്പൊഴായി പറയുന്നുണ്ട്.
2016 ദിസംബർ 1 മുതൽ 31 വരെ മലപ്പുറം ജില്ലയിൽ മഞ്ചേരിയ്ക്കടുത്തുള്ള കരിക്കാട് ക്ഷേത്രത്തിൽ വച്ച് നടന്ന സ്കന്ദപുരാണമഹായജ്ഞത്തിൽ ഇദം പ്രഥമമായി ഇത് മുഴുവൻ പാരായണം ചെയ്തു.
സ്കന്ദപുരാണപ്രകാരം സുബ്രഹ്മണ്യൻ സർവേശ്വരനായ ഭഗവാനാണ്.
ശൂക്രാചാര്യരുടെ ശിഷ്യയായ മായ എന്ന അസുരസ്ത്രീക്ക് കശ്യപമഹർഷിയിൽ ജനിച്ച ശൂരപദ്മൻ, താരകാസുരൻ, സിംഹവക്ത്രൻ എന്നീ അസുരന്മാരെ വധിക്കാനാണ് സുബ്രഹ്മണ്യൻ അവതരിച്ചത്.
ശിവപുത്രനു മാത്രമെ തങ്ങളെ വധിക്കാനാകാവൂ എന്ന് വരം നേടിയ ഇവർ ത്രിലോകങ്ങളും അടക്കിഭരിച്ചു.
ദേവന്മാരുടെ അഭ്യർഥന പ്രകാരം ശിവൻ പാർവതിയെ വിവാഹം കഴിക്കുകയും ചെയ്തു.
എന്നാൽ വളരെ കാലമായിട്ടും ശിവപുത്രൻ അവതരിച്ചില്ല.
തുടർന്നു ഭഗവാൻ പഞ്ചമുഖരൂപം കൈക്കൊള്ളുകയും ഭഗവാന്റെ അഞ്ചു മുഖങളിൽ നിന്നും അഞ്ചു ദിവ്യജ്യോതിസ്സുകളും പർവതീദേവ്വീയുടെ മുഖത്ത് നിന്നും ഒരു ദിവ്യജ്യോതിസ്സും വരികയും ചെയ്തു.
ആ ദിവ്യജ്യോതിസ്സുകളെ അഗ്നിദേവനും, വായൂദേവനും ചേർന്ന് ഗംഗയിൽ നിക്ഷേപിക്കുകയും ചെയ്തു.
ഗംഗ ശരവണ പൊയ്കയിൽ എത്തിച്ച ആ ദിവ്യജ്യോതിസ്സുകളിൽ നിന്നും ആറു മുഖങ്ങളോടെ സുബ്രഹ്മണ്യൻ അവതരിക്കുകയും ചെയ്തു.
വിഷ്ണുവിന്റെ നിർദ്ദേശപ്രകാരം കാർത്തിക നക്ഷത്രത്തിന്റെ അധിദേവതമാരയ ആറു ദേവിമാർ സുബ്രഹ്മണ്യനെ മുല കൊടുത്ത് വളർത്തുകയും ചെയ്തു.
അതിനാൽ കാർത്തികേയൻ എന്ന് പേര് ലഭിച്ചു.
പിന്നീട് ദേവസേനാപതിയായ് അഭിഷേകം ചെയ്യപ്പെട്ട സുബ്രഹ്മണ്യൻ ശൂരപദ്മൻ, താരകാസുരൻ, സിംഹവക്തൻ എന്നീ അസുരന്മാരുമായി യുദ്ധത്തിൽ ഏർപ്പെടുകയും അവരെ വധിക്കുകയും ചെയ്തു.
ദേവസേന, വള്ളി എന്നിവരാണ് പത്നിമാർ.
ദേവസേന ഷഷ്ടി, മനസാദേവി എന്നി പേരുകളിലും അറിയപ്പെടുന്നു.
മറ്റൊരു ഐതിഹ്യപ്രകാരം അഗ്നിദേവൻ സപ്തർഷിമാരുടെ പത്നിമാരിൽ മോഹിതനാകുകയും തുടർന്നു അഗ്നിയുടെ പത്നിയായ സ്വാഹ സപ്തർഷി പത്നിമാരിൽ അരുന്ധതി ഒഴികെയുള്ളവരുടെ രൂപത്തിൽ അഗ്നിയുമായ് രമിക്കുകയും സുബ്രഹ്മണ്യൻ അവതരിക്കുകയും ചെയ്തു.
അഗ്നി ശിവസ്വരൂപനും പാർവതി സ്വാഹാസ്വരൂപിണിയും ആയതിനാൽ സുബ്രഹ്മണ്യൻ ശിവപാർവതിമാരുടെ പുത്രനാണെന്ന് മഹാഭാരതം പറയുന്നു.
പ്രധാന ക്ഷേത്രങ്ങൾ പഴനിയിലെ ആണ്ടവൻ ക്ഷേത്രം മലേഷ്യയിലെ ബാതു ക്ഷേത്രത്തിനുമുന്നിലുള്ള സുബ്രഹ്മണ്യ പ്രതിമ മലേഷ്യയിലെ പെനാങ്ങിലുള്ള ബാലദണ്ഡായുധസ്വാമി ക്ഷേത്രം ആലപ്പുഴയിലെ ഹരിപ്പാട് സുബ്രഹ്മണ്യസ്വാമി ക്ഷേത്രം
തമിഴ്നാട്ടിലും മറ്റു ദക്ഷിണേന്ത്യൻ സംസ്ഥാനങ്ങളിലും നിരവധി മുരുക ക്ഷേത്രങ്ങൾ സ്ഥിതിചെയ്യുന്നുണ്ട്.
തമിഴ് നാട്ടിലെ ആറുപടൈവീടുകൾ (ആറു വീടുകൾ) എന്നറിയപ്പെടൂന്ന 6 ക്ഷേത്രങ്ങൾ സുബ്രഹ്മണ്യന്റെ പ്രധാൻ ക്ഷേത്രങ്ങളായി കരുതുന്നു.
സുബ്രഹ്മൺയ്യന്റെ ഈ ദിവ്യ ക്ഷേത്രങ്ങളെക്കുറിച്ച് സംഘകാല സാഹിത്യത്തിലും , പരാമർശിക്കപ്പെടുന്നുണ്ട്.
അറുപടൈ വീടുകൾ സ്ഥാനം
(വടക്കുനിന്ന് തെക്കോട്ട്) സ്വാമിമലൈ സ്വാമിനാഥസ്വാമി ക്ഷേത്രം സ്വാമിമലൈ , കുംഭകോണം പഴനി മുരുകൻ ക്ഷേത്രം പഴനി തിരുച്ചെന്തൂർ  മുരുകൻ ക്ഷേത്രം തിരുചെന്തൂർ തിരുപ്പറങ്കുൻറം മുരുകൻ ക്ഷേത്രം തിരുപ്പറംകുന്രം , മദുരൈ തിരുത്തണി മുരുകൻ ക്ഷേത്രം തിരുത്തണി പഴമുതിർസോലൈ മുരുകൻ ക്ഷേത്രം പഴമുതിർചോലൈ , മദുരൈ കേരളത്തിലെ പ്രധാന സുബ്രഹ്മണ്യ ക്ഷേത്രങ്ങൾ ബാലമുരുകൻ കോവിൽ, വാളകം, കൊട്ടാരക്കര പയ്യന്നൂർ സുബ്രഹ്മണ്യ സ്വാമി ക്ഷേത്രം , കണ്ണൂർ ബന്തടുക്ക ശ്രീ സുബ്രഹ്മണ്യ  സ്വാമി ക്ഷേത്രം ബന്തടുക്ക ,കാസർഗോഡ്  ജില്ല പയ്യൂർ സുബ്രഹ്മണ്യ സ്വാമി ക്ഷേത്രം കന്നാരത്തൊട്ടി  ശ്രീ സുബ്രഹ്മണ്യ സ്വാമി ക്ഷേത്രം, കോതമംഗലം മയിലാടുംകുന്ന് ശ്രീ മുരുകൻകോവിൽ ഏരൂർ, അഞ്ചൽ, കൊല്ലം വഞ്ചിക്കോവിൽ ശ്രീശരവണ ക്ഷേത്രം ഇരവിപുരം കൊല്ലം.
പുത്തൻപുര ശ്രീ സുബ്രഹ്മണ്യ സ്വാമി ക്ഷേത്രം,പിണയ്ക്കൽ,തട്ടാമല, കൊല്ലം കിഴക്കൻ പഴനി-തമ്പുരാൻ കുന്ന്
ശ്രീ സുബ്രഹ്മണ്യ സ്വാമി ക്ഷേത്രം, നരിക്കുഴി, വടശ്ശേരിക്കര, പത്തനംതിട്ട, https://www.thampurankunnu.com/ Archived 2022-09-14 at the Wayback Machine മേതൃക്കോവിൽ സുബ്രഹ്മണ്യസ്വാമി ക്ഷേത്രം അലനല്ലൂർ,പാലക്കാട് ഉള്ളൂർ ബാലസുബ്രഹ്മണ്യസ്വാമി ക്ഷേത്രം , തിരുവനന്തപുരം മെഡിക്കൽ കോളേജ് ഹരിപ്പാട് സുബ്രഹ്മണ്യക്ഷേത്രം , ആലപ്പുഴ തിരുവഞ്ചൂർ ശ്രീ സുബ്രഹ്മണ്യസ്വാമി ക്ഷേത്രം, കോട്ടയം തലവടി മഞ്ച് മുരുകൻ ക്ഷേത്രം, ആലപ്പുഴ പന്മന ശ്രീ സുബ്രഹ്മണ്യ സ്വാമി ക്ഷേത്രം, കൊല്ലം (തെക്കൻ പഴനി) നീണ്ടൂർ സുബ്രഹ്മണ്യസ്വാമി ക്ഷേത്രം , കോട്ടയം പെരുന്ന സുബ്രഹ്മണ്യസ്വാമിക്ഷേത്രം , ചങ്ങനാശ്ശേരി.
വാഗമൺ മുരുകമല ക്ഷേത്രം, ഇടുക്കി ചീർക്കയം ശ്രീ സുബ്രഹ്മണ്യ കോവിൽ ആനാകോട് തിരുവളന്തൂർ ശ്രീ സുബ്രഹ്മണ്യസ്വാമി ക്ഷേത്രം, കാട്ടാക്കട, തിരുവനന്തപുരം മൂന്നാർ സുബ്രഹ്മണ്യ ക്ഷേത്രം, ഇടുക്കി കൊടുന്തറ ശ്രീ സുബ്രഹ്മണ്യസ്വാമിക്ഷേത്രം, പത്തനംതിട്ട വെളിയം ശ്രി സുബ്രഹ്മണ്യസ്വാമി ക്ഷേത്രം, കൊല്ലം ജില്ല കണ്ണംകോട് ശ്രി സുബ്രഹ്മണ്യസ്വാമി ക്ഷേത്രം , കൊട്ടാരക്കര, കൊല്ലം നേടിയവിള ശ്രി സുബ്രഹ്മണ്യ സ്വാമി ക്ഷേത്രം , ഇടവട്ടം, കൊല്ലം പൂജപ്പുര ശ്രീ സുബ്രഹ്മണ്യ സ്വാമി ക്ഷേത്രം , ഇടവട്ടം, കൊല്ലം ആനപ്പാട് ഭജനമഠം ശ്രീ സുബ്രഹ്മണ്യസ്വാമി ക്ഷേത്രം കുഴൂർ ശ്രീ സുബ്രഹ്മണ്യസ്വാമി ക്ഷേത്രം ചെറിയനാട് ശ്രീബാലസുബ്രഹ്മണ്യസ്വാമീക്ഷേത്രം, ആലപ്പുഴ തഴക്കര സുബ്രഹ്മണ്യക്ഷേത്രം കരിക്കാട് സുബ്രഹ്മണ്യക്ഷേത്രം, മഞ്ചേരി, മലപ്പുറം ജില്ല കൊണ്ടയൂർ സുബ്രഹ്മണ്യസ്വാമി ക്ഷേത്രം കാരക്കാട് സുബ്രഹ്മണ്യക്ഷേത്രം കവളപ്പാറ, ഷൊർണൂർ, പാലക്കാട് ജില്ല കൊടുമ്പ് സുബ്രമണ്യ ക്ഷേത്രം, പാലക്കാട് ജില്ല.
ചീർക്കയം സുബ്രഹ്മണ്യൻ കോവിൽ പാഞ്ഞാൾ പുരാതന സുബ്രഹ്മണ്യൻ കോവിൽ നടരാജഗിരി ബാലസുബ്രഹ്മണ്യക്ഷേത്രം,  പാർളിക്കാട് തൃശൂർ കരിയന്നൂർ സുബ്രഹ്മണ്യ ക്ഷേത്രം, ഗുരുവായൂർ തൃശൂർ ഉമയനെല്ലൂർ സുബ്രഹ്മണ്യ ക്ഷേത്രം, കൊല്ലം വിലങ്ങറ സുബ്രഹ്മണ്യ സ്വാമി ക്ഷേത്രം, കൊട്ടാരക്കര, കൊല്ലം പാലക്കര ശ്രീ ബാലസുബ്രഹ്മണ്യസ്വാമി ക്ഷേത്രം തെൻമല വെസ്റ്റ് കൊല്ലം ഉദയനാപുരം സുബ്രഹ്മണ്യസ്വാമിക്ഷേത്രം , കോട്ടയം കിടങ്ങൂർ സുബ്രഹ്മണ്യസ്വാമി ക്ഷേത്രം , കോട്ടയം പെരുന്ന സുബ്രഹ്മണ്യസ്വാമിക്ഷേത്രം , ചങ്ങനാശ്ശേരി ആർപ്പുക്കര സുബ്രഹ്മണ്യസ്വാമിക്ഷേത്രം മേലൂർ പൂലാനി ശ്രീസുബ്രഹ്മണ്യസ്വാമി മഹാക്ഷേത്രം തെക്കനാര്യാടു തെക്കൻ പഴനി സുബ്രഹ്മണ്യ ക്ഷേത്രം ചെമ്മണ്ട ശ്രീ സുബ്രമണ്യ സ്വാമീ ക്ഷേത്രം , ഇരിങ്ങാലക്കുട, തൃശൂർ പെരുമണ്ണശ്ശേരി ശ്രീ സുബ്രഹ്മണ്യസ്വാമി മഹാക്ഷേത്രം, പുല്ലിപ്പറമ്പ്, ചേലേമ്പ്ര, മലപ്പുറം പരിഹാരപുരം ശ്രീ സുബ്രഹ്മണ്യസ്വാമി ക്ഷേത്രം , രാമനാട്ടുകര, കോഴിക്കോട് പെരളശ്ശേരി സുബ്രഹ്മണ്യ സ്വാമി ക്ഷേത്രം , കണ്ണൂർ ജില്ല ചെറുവാരണം ശ്രീ നാരായണപുരം പുത്തനമ്പലം (ചേർത്തലകരയുടെ പഴനി മല) പെരുമ്പടപ്പ് സുബ്രഹ്മണ്യ സ്വാമി ക്ഷേത്രം , കൊച്ചി, എറണാകുളം വെള്ളനാതുരുത്ത് ശ്രീ സുബ്രഹ്മണ്യസ്വാമി ക്ഷേത്രം , കരുനാഗപ്പള്ളി ആലപ്പാട് ശ്രീ സുബ്രഹ്മണ്യസ്വാമി ക്ഷേത്രം , കരുനാഗപ്പള്ളി വെണ്ടാർ ശ്രീ സുബ്രഹ്മണ്യ ക്ഷേത്രം , കൊട്ടാരക്കര, കൊല്ലം മേൽക്കുളങ്ങര ശ്രീ കാർത്തികേയമംഗലം ക്ഷേത്രം , വാളകം, കൊട്ടാരക്കര മുളയങ്കാവ് ശ്രീ സുബ്രഹ്മണ്യ കോവിൽ , മുളയങ്കാവ്, പാലക്കാട്‌ അവണാകുഴി ശ്രീ ബാലസുബ്രഹ്മണ്യസ്വാമി ക്ഷേത്രം , തിരുവനന്തപുരം കൊടകര കുന്നതൃക്കോവിൽ സുബ്രഹ്മണ്യ ക്ഷേത്രം, തൃശൂർ ജില്ല.
കിഴക്കേ കോടാലി ശ്രീ ബാലസുബ്രഹ്മണ്യസ്വാമി  ക്ഷേത്രം, കോടാലി, തൃശൂർ ജില്ല.
പടിഞ്ഞാറഭിമുഖ ശ്രീ സുബ്രഹ്മണ്യ ക്ഷേത്രം മരട് തെക്ക്, എറണാകുളം ജില്ല .
തിരുവണ്ണൂർ ശ്രീ സുബ്രഹ്മണ്യസ്വാമി ക്ഷേത്രം, കോഴിക്കോട് ( കേരള തിരുച്ചെന്തൂർ ) മണമ്പൂർ ശ്രീ സുബ്രഹ്മണ്യസ്വാമി ക്ഷേത്രം, ആറ്റിങ്ങൽ, തിരുവനന്തപുരം ആലത്തുകാവ് ശ്രീ സുബ്രഹ്മണ്യസ്വാമി ക്ഷേത്രം, കിളിമാനൂർ, തിരുവനന്തപുരം ശ്രീ ബാലസുബ്രഹ്മണ്യസ്വാമി ക്ഷേത്രം, കുമാരപുരം, തിരുവനന്തപുരം ഇരവിമംഗലം ശ്രീസുബ്രഹ്മണ്യസ്വാമിക്ഷേത്രം , പെരിന്തൽമണ്ണ , മലപ്പുറം ജില്ല ഇരവിമംഗലം ശ്രീസുബ്രഹ്മണ്യസ്വാമിക്ഷേത്രം , നടത്തറ , തൃശ്ശൂർ ജില്ല അയിരൂർ ശ്രീ സുബ്രഹ്മണ്യസ്വാമി ക്ഷേത്രം, പത്തനംതിട്ട ജില്ല ജ്ഞാനോദയം ശ്രീസുബ്രഹ്മണ്യ ക്ഷേത്രം മരട്, എറണാകുളം ശ്രീ മയൂരേശ്വരപുരം സുബ്രമണ്യസ്വാമി ക്ഷേത്രം, കൊടുങ്ങല്ലൂർ, തൃശൂർ ജില്ല ശ്രീ കുമാരമംഗലം ക്ഷേത്രം (തമ്മണ്ടിൽ), തെക്കുംഭാഗം, തൃപ്പൂണിത്തുറ, എറണാകുളം.
ശ്രീ സുബ്രഹ്മണ്യസ്വാമി ക്ഷേത്രം, കീഴാറ്റിങ്ങൽ, ആറ്റിങ്ങൽ, തിരുവനന്തപുരം ജില്ല.
ശ്രീ സുബ്രഹ്മണ്യസ്വാമി ക്ഷേത്രം (തേവരുനട) കടയ്ക്കാവൂർ, തിരുവനന്തപുരം ജില്ല.
എരുത്താവൂർ സുബ
്രഹ്മണ്യസ്വാമി ക്ഷേത്രം, ബാലരാമപുരം, തിരുവനന്തപുരം ജില്ല.
അരിമ്പൂർ ശ്രീ സുബ്രഹ്മണ്യ സ്വാമി ക്ഷേത്രം, അരിമ്പൂർ, തൃശൂർ ജില്ല.
ഉറവപ്പാറ സുബ്രഹ്മണ്യ സ്വാമി ക്ഷേത്രം, തൊടുപുഴ, ഇടുക്കി വൈറ്റില ശിവ-സുബ്രഹ്മണ്യ ക്ഷേത്രം, എറണാകുളം പട്ടത്താനം ശ്രീസുബ്രഹ്മണ്യസ്വാമീ ക്ഷേത്രം, കൊല്ലം.
കൗക്കാനപ്പെട്ടി സുബ്രഹ്മണ്യ ക്ഷേത്രം, വടക്കേക്കാട്,തൃശ്ശൂർ ജില്ല കുമരംകോട് സുബ്രഹ്മണ്യ ക്ഷേത്രം, വടക്കേക്കാട് , തൃശ്ശൂർ ജില്ല സുബ്രഹ്മണ്യ ക്ഷേത്രം, അഞ്ഞൂർ , തൃശ്ശൂർ ജില്ല സുബ്രഹ്മണ്യ ക്ഷേത്രം, കക്കാട്, കുന്നംകുളം, തൃശ്ശൂർ ജില്ല സുബ്രഹ്മണ്യ ക്ഷേത്രം, കല്ലഴിക്കുന്ന്, ചൊവ്വന്നൂർ, തൃശ്ശൂർ ജില്ല സുബ്രഹ്മണ്യ ക്ഷേത്രം , പയ്യൂർ , കൂനംമൂച്ചി, തൃശ്ശൂർ ജില്ല, കീഴുവായ്‌പ്പൂർ സുബ്രഹ്മണ്യ സ്വാമി ക്ഷേത്രം - പത്തനംതിട്ട
കൂടാതെ നിരവധി ക്ഷേത്രങ്ങളിൽ ഉപദേവത കൂടിയാണ് സുബ്രഹ്മണ്യൻ.
കൂടുതലും ശിവന്റെയും ദേവിയുടെയും ക്ഷേത്രങ്ങളിലാണ് ഇത്തരത്തിലുള്ള പ്രതിഷ്ഠകളുണ്ടാകാറുള്ളത്.
തിരുവഞ്ചിക്കുളം ശിവക്ഷേത്രം , മമ്മിയൂർ മഹാദേവക്ഷേത്രം , കൊട്ടാരക്കര ശ്രീ മഹാഗണപതി ക്ഷേത്രം , ചൊവ്വല്ലൂർ ശിവക്ഷേത്രം , തൃശ്ശൂർ തിരുവമ്പാടി ഗണപതി ക്ഷേത്രം, വിയ്യൂർ മണലാർക്കാവ് ഭഗവതിക്ഷേത്രം, തായങ്കാവ് ധർമ്മശാസ്താ ക്ഷേത്രം, മൂക്കുതല കീഴേക്കാവ് തുടങ്ങിയ ക്ഷേത്രങ്ങൾ സുബ്രഹ്മണ്യൻ ഉപദേവതയായി വരുന്ന ക്ഷേത്രങ്ങളിൽ പ്രധാനപ്പെട്ടവയാണ്.
സുബ്രഹ്മണ്യൻ പരദേവതയായിട്ടുള്ള തറവാടുകൾ കേരളത്തിലെ തൃശ്ശൂർ ജില്ലയിലെ വടക്കേക്കാട് ഗ്രാമത്തിൽ സ്ഥിതി ചെയ്യുന്ന പ്രസിദ്ധ നമ്പൂതിരി തറവാടാണ് കൊളത്താപ്പള്ളി മന .
കൊളത്താപ്പള്ളി മനയുടെ പരദേവതയാണ് സുബ്രഹ്മണ്യൻ.
കണ്ണമംഗലം മന ( പൂരാടം മന ) വിശേഷ ദിവസങ്ങൾ
തൈപ്പൂയം, ഷഷ്ടി വ്രതം, തൃക്കാർത്തിക പ്രധാന ദിവസങ്ങൾ
ചൊവ്വാഴ്ച, ഞായറാഴ്ച എന്നിവ പ്രധാനം.
പൊതുവേ ചൊവ്വാഴ്ചയാണ് മുരുകന്റെ ആരാധനയ്ക്ക് പ്രധാന ദിവസം.
ജ്ഞാനപ്പഴമെന്നു അറിയപ്പെടുന്ന മുരുകൻ അറിവു പകരുന്ന ദിവസമെന്ന നിലയ്ക്ക് ഞായറാഴ്ചയും മുരുകന് പ്രധാനമാണ്.
ക്ഷേത്ര ചൈതന്യ രഹസ്യം ( മാധവജി ,ക്ഷേത്ര സംരക്ഷണ സമിതി ) Murugan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ James G. Lochtefeld 2002 , pp. 655–656.
sfn error: no target: CITEREFJames_G.
_Lochtefeld2002 ( help ) ↑ Ganesh Vasudeo Tagare (1996).
Studies in Skanda Purāṇa.
Published by Motilal Banarsidass, ISBN 81-208-1260-3 ↑ ↑ ↑ ↑ ↑ ↑ Fred Clothey (1972), Pilgrimage Centers in the Tamil Cultus of Murukan , Journal of the American Academy of Religion, Oxford University Press, Vol.
40, No. 1 (Mar., 1972), pp. 79-95
മീര (പാകിസ്താൻ നടി) ഇംഗ്ലീഷ് വിലാസം https://ml.wikipedia.org/wiki/Meera_(actress)
ഒരു പാകിസ്താൻ ചലച്ചിത്ര നടിയും ടെലിവിഷൻ അവതാരകയുമാണ് ഇർട്ടിസ റുബാബ് .
സ്റ്റേജ് നാമം മീര ( ഉറുദു : میرا), എന്നുമറിയപ്പെടുന്നു.
ഉറുദു, പഞ്ചാബി, ഹിന്ദി എന്നീ ഭാഷകളിലെ സിനിമകളിൽ അഭിനയിച്ചിട്ടുണ്ട്.
1995-ൽ സിനിമാ രംഗത്ത് അരങ്ങേറ്റം കുറിച്ചെങ്കിലും 1999 ൽ ഖിലോന (1996–97) എന്ന ചിത്രത്തിലെ അഭിനയത്തിന് രാജ്യവ്യാപകമായി നിരൂപക പ്രശംസ നേടി.
ഖിലോനയിലെ അഭിനയത്തിന്, ആദ്യത്തെ നിഗർ അവാർഡ് നേടി, ഒപ്പം അവളുടെ അഭിനയത്തിന് പ്രശംസയും ലഭിച്ചു.
വിമർശനാത്മകവും വാണിജ്യപരവുമായ മറ്റൊരു വിജയമായ ഇന്റഹയുടെ പ്രകാശനത്തോടെ മീര തന്റെ മികച്ച നടിക്കുള്ള തുടർച്ചയായ രണ്ടാം നിഗർ അവാർഡ് ആയ ആ വർഷത്തെ മികച്ച നടിക്കുള്ള പുരസ്കാരം നേടി.1990 കളുടെ അവസാനത്തിൽ അവർ ലോലിവുഡിന്റെ അവിഭാജ്യ ഘടകമായി.
2004-ൽ സലഖൈനിൽ ഒരു പ്രധാന വേഷം ചെയ്തു.
അത് അന്താരാഷ്ട്ര തലത്തിൽ പ്രതിച്ഛായ ഉയർത്തി.
2005 ൽ ഇന്തോ-പാകിസ്താൻ സംയുക്ത ചിത്രമായ നസറിൽ അഭിനയിച്ചുകൊണ്ട് ബോളിവുഡിൽ അരങ്ങേറ്റം കുറിച്ചു.
സൈക്കോളജിക്കൽ ത്രില്ലർ ചിത്രമായ ഹോട്ടൽ എന്ന ചിത്രത്തിലെ അഭിനയത്തിന് 2014 ൽ മൂന്നാം ഡൽഹി അന്താരാഷ്ട്ര ചലച്ചിത്രമേളയിൽ മികച്ച നടിക്കുള്ള പുരസ്കാരം ലഭിച്ചു.
2016 ൽ ഓസ്കാർ എന്ന പേരിൽ സംവിധായകയെന്ന നിലയിൽ തന്റെ ആദ്യ പ്രോജക്റ്റ് പ്രഖ്യാപിച്ചു.
കൂടാതെ, നാഗിൻ എന്ന ടെലിവിഷൻ പരമ്പരയിൽ ഒരു പ്രധാന കഥാപാത്രത്തെ അവതരിപ്പിച്ചു.
വരാനിരിക്കുന്ന പ്രൊഡക്ഷൻ ബാജിയിൽ (2019) ഒരു സിനിമാതാരത്തെ അവതരിപ്പിക്കും.
ബോളിവുഡ് കരിയർ
മീര ഇന്ത്യയിൽ തന്റെ ആദ്യ സിനിമ നസർ ചെയ്തു.
ഇത് ബീഗം പാരയെപ്പോലെ ഇന്ത്യയിൽ കണ്ട ആദ്യത്തെ പാകിസ്താൻ നടിയായി തിരഞ്ഞെടുക്കപ്പെട്ടു.
അതുപോലെ തന്നെ ഇന്ത്യ പാകിസ്താൻ സമാധാന ചർച്ചയുടെ തുടക്കവും.
സോണി റസ്ദാൻ സംവിധാനം ചെയ്ത ചിത്രമാണ് നസർ, 50 വർഷത്തിനിടെ ആദ്യത്തെ ഇന്തോ-പാകിസ്താൻ സംയുക്ത ചലച്ചിത്രമാണിത്.
ലക്കി അലി അഭിനയിച്ച കസക് ആയിരുന്നു അവളുടെ രണ്ടാമത്തെ ചിത്രം.
കസക് വിമർശനാത്മകമായും വാണിജ്യപരമായും പരാജയപ്പെട്ടുവെങ്കിലും മീര ഇപ്പോഴും ബോളിവുഡിൽ പ്രവർത്തിക്കുന്നു.
അവരുടെ മൂന്നാമത്തെ ചിത്രമായ പാഞ്ച് ഖണ്ഡേ മേം പാഞ്ച് ക്രോർ ബോക്സോഫീസിൽ ശരാശരി കളക്ഷൻ നേടി.
സംവിധായകൻ ഫൈസൽ സെയ്ഫ് ചിത്രം നേരിട്ട് പ്രേക്ഷകർക്ക് കാണിക്കാൻ ആഗ്രഹിച്ചതിനാൽ ചിത്രം പത്രക്കാർക്കും നിരൂപകർക്കും വേണ്ടി പ്രദർശിപ്പിച്ചിട്ടില്ല.
പരിമിതമായ സിനിമാ റിലീസിലൂടെ 50% തുറന്ന സ്വീകരണം ഈ ചിത്രത്തിന് ലഭിച്ചു.
എന്നിരുന്നാലും, ടൈംസ് ഓഫ് ഇന്ത്യ 2012 ലെ ബോളിവുഡിലെ മികച്ച 10 ബോൾഡ് ഫിലിംസ് വിഭാഗത്തിൽ ചിത്രം പട്ടികപ്പെടുത്തി.
2015-ൽ മറ്റൊരു ഇന്ത്യൻ ചിത്രമായ ബമ്പർ ഡ്രോയിൽ ഒരു ഐറ്റം സോംഗ് അവതരിപ്പിച്ചു.